פנחס לוי

פנחס (פיני) לוי (נולד ב-27 במרץ 1960) הוא תת-אלוף במילואים בצה"ל, שירת כמפקד חטיבת מנשה.

ביוגרפיה 
עם גיוסו לצה"ל התנדב לצנחנים. בצנחנים עבר פיני לוי מסלול הכשרה כלוחם, קורס מ"כים חי"ר וקורס קציני חי"ר. לאחר קורס הקצינים שירת במספר תפקידי פיקוד בגדוד גדוד 931 (שחם). פיני לוי שימש כמפקד פלוגה בגדוד 931 והוביל אותה במלחמת לבנון הראשונה. בהמשך שימש כמפקד גדוד 450 (האריה המעופף) וכמפקד בסיס האימונים של חטיבת הצנחנים בסנור ובחמאם.

לאחר מכן שימש כסגן מפקד חטיבת יהודה. בשנים 1999-1997 שימש כמפקד חטיבת מנשה והיה מופקד על יישום הסכמי אוסלו במרחב העיר ג'נין וטול כרם, כמו גם על לחימה בטרור הפלסטיני. לאחר מכן שימש סגן מפקד אוגדת עזה, בהמשך שימש מפקד מחוז מרכז בפיקוד העורף בשנים 2002–2005. השתחרר מצה"ל ביולי 2006.

בעל תואר ראשון במדעי המדינה מורחב באוניברסיטת בר-אילן.

בעל תואר שני במנהל ציבורי באוניברסיטת בר-אילן.

קישורים חיצוניים

 .

הערות שוליים 

מפקדי חטיבת מנשה
מפקדי מחוז מרכז בפיקוד העורף
מפקדי גדודים בחטיבת הצנחנים
בוגרי אוניברסיטת בר-אילן
ישראלים שנולדו ב-1960